**Csongrád Város Polgármesterétől M**

Száma: FJL/338-1/2019.

Témafelelős: Forgó M.

# ELŐTERJESZTÉS

# Csongrád Városi Önkormányzat Képviselő testülete

**2019. július 23-ai rendkívüli ülésére**

Tárgy: Ingatlan csereszerződés az AGRO-DARA Kft-vel

Tisztelt Képviselő testület!

Csongrád Városi Önkormányzat tulajdonát képezi az Ipari parkban lévő csongrádi 2122/61 hrsz-ú, 2726 m2területű ingatlan 2683/2726-od tulajdoni hányada, amelyen áll a korábban tiszti épületként funkcionált felépítmény a hozzá tartozó területrésszel. Barnamezős beruházás keretében tervezzük az épület felújítását. Az épület földszinti részébe nyúlik be az AGRO-DARA Kft tulajdonát képező 63 m2 alapterületű helyiségrész, amely természetben egységet alkot a Kft. tulajdonát képező, és a 2122/60 hrsz-ú ingatlan területéhez tartozó korábban étkezde és konyha funkciót betöltő helyiségrésszel, amely a cég számára logisztikai célokat szolgál. A fenti tulajdonosi helyzetet mutatja be az előterjesztés mellékletét képező vázrajz.

A barnamezős beruházás tervezett megvalósítása indokolja, hogy a 2122/61 hrsz-ú ingatlan kizárólag önkormányzati tulajdonban maradjon, hisz az épület felújítás csak saját tulajdonú részen valósulhat meg, a munkák részét képezi a homlokzat és tetőfelújítás is.

Előzetes egyeztetés alapján mód lenne ingatlancsere szerződéssel rendezni a „benyúló” 63 m2-es területrész tulajdonának megszerzését oly módon, hogy az AGRO-DARA Kft. cserébe kapná a „konyha épület” előtti 423 m2 területrészt.

Az ingatlan részek értékarányos cserét jelentenének az alábbiak szerint:

* régi honvédségi burkolattal ellátott területrész 423 m2, 2500 Ft/m2 + ÁFA áron 1.057.500 Ft + ÁFA
* avult földszinti épületrész 63 m2, 16.825 Ft /m2 + ÁFA áron 1.060.000 Ft + ÁFA

A fentiek alapján javasolom az értékarányos csere megállapítását ingatlan részenként 1.060.000 Ft + ÁFA csereérték mellett.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta az „Ingatlan csereszerződés az AGRO-DARA Kft-vel” tárgyú előterjesztést, és az alábbi határozatot hozza.

1. Csongrád Városi Önkormányzat képviselő testülete a csongrádi 2122/60 hrsz-ú ingatlanban fennálló 1622/2500-ad tulajdoni hányadából 423/2500-ad tulajdoni hányadot – melynek természetben az előterjesztés mellékletét képező vázrajzon megjelölt udvarrész felel meg – csere jogcímén az AGRO-DARA Kft. tulajdonába adja, cserébe a Kft. csongrádi 2122/61 hrsz-ú ingatlanban fennálló 43/2726-od tulajdoni hányadáért, melynek természetben a „tiszti épületbe” benyúló 63 m2 területű földszinti épületrész felel meg.

2

A képviselő-testület az elcserélt ingatlanrészek értékarányos cseréjét állapítja meg, ingatlanrészenként 1.060.000 Ft + ÁFA összegben.

1. A képviselő-testület felhatalmazza a polgármestert a fentiek szerinti csereszerződés megkötésére és aláírására.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. AGRO-DARA Kft.

Csongrád, 2019. július 19.

Bedő Tamás

polgármester